Ása Harðardóttir , forstöðumaður Safnahúss Borgarfjarðar hefur sagt upp störfum . Uppsögnin tekur gildi fyrsta mars . Ekki hefur verið auglýst eftir nýjum forstöðumanni . Safnahús Borgarfjarðar er til húsa að Bjarnarbraut í Borgarnesi og þar eru fimm höfuðsöfn Borgarfjarðar , þ.e. bóka - , skjala - , lista - , byggða - og náttúrugripasöfn . Söfnin eiga það öll sammerkt að þeim var komið á fót af áhugafólki á sínum tíma . Héraðsbókasafn Borgarfjarðar varð til vegna laga um bókasöfn og stofnsett 1956 . Fyrsta bókasafnið í Borgarfirði hét Hið J. Möllerska bókasafn og lestrarfélag , starfrækt af broddborgurum samfélagsins á bilinu 1832 - 1882 . Listasafn Borgarness var stofnað er Hallsteinn Sveinsson frá Eskiholti gaf Borgarnesi 100 listaverk árið 1971 . Safnið hefur dafnað og vaxið síðan . Í dag teljast listaverk safnsins vera 597 .